**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL PLUNGĖS RAJONO SAVIVALDYBĖS VALDOMŲ SAVIVALDYBĖS ĮMONIŲ IR KONTROLIUOJAMŲ UŽDARŲJŲ AKCINIŲ BENDROVIŲ PASIEKTŲ VEIKLOS TIKSLŲ ATITIKTIES NUSTATYTIEMS VEIKLOS TIKSLAMS VERTINIMO TVARKOS APRAŠO PATVIRTINIMO**

2018 m. spalio 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, Lietuvos Respublikos valstybės ir savivaldybės įmonių įstatymo 11 straipsnio 2 dalimi, Lietuvos Respublikos akcinių bendrovių įstatymo 371 straipsnio 2 dalimi, Plungės rajono savivaldybės taryba  n u s p r e n d ž i a:

1. Patvirtinti Plungės rajono savivaldybės valdomų savivaldybės įmonių ir kontroliuojamų uždarųjų akcinių bendrovių pasiektų veiklos tikslų atitikties nustatytiems veiklos tikslams vertinimo tvarkos aprašą (pridedama).

2. Įpareigoti Plungės rajono savivaldybės valdomų savivaldybės įmonių ir kontroliuojamų uždarųjų akcinių bendrovių vadovus, rengiant veiklos strategijas, vadovautis šio sprendimo 1 punktu patvirtintu Tvarkos aprašu.

Savivaldybės meras

SUDERINTA:

Administracijos direktorius G. Bagužis

Kalbos tvarkytojas A. Eidukaitis

Sprendimo projektą rengė Juridinio ir personalo administravimo skyriaus vedėjas V. Tumas

PATVIRTINTA

Plungės rajono savivaldybės

tarybos 2018 m. spalio 25 d.

sprendimu Nr. T1-

**PLUNGĖS RAJONO SAVIVALDYBĖS VALDOMŲ SAVIVALDYBĖS ĮMONIŲ IR KONTROLIUOJAMŲ UŽDARŲJŲ AKCINIŲ BENDROVIŲ PASIEKTŲ VEIKLOS TIKSLŲ ATITIKTIES NUSTATYTIEMS VEIKLOS TIKSLAMS VERTINIMO TVARKOS APRAŠAS**

**I skyrius**

**Bendrosios nuostatos**

1. Plungės rajono savivaldybės valdomų savivaldybės įmonių ir kontroliuojamų uždarųjų akcinių bendrovių pasiektų veiklos tikslų atitikties nustatytiems veiklos tikslams vertinimo tvarkos aprašas (toliau – Aprašas) nustato visų Plungės rajono savivaldybės valdomų savivaldybės įmonių ir kontroliuojamų uždarųjų akcinių bendrovių (toliau – Įmonės) vertinimą, ar šios Įmonės pasiekė patvirtintus nustatytus Įmonės veiklos strategijoje (toliau – Veiklos strategija) trumpalaikius ir ilgalaikius tikslus.

2. Plungės rajono savivaldybės Įmonių veiklos tikslai, jų vertinimo rodikliai nustatomi Veiklos strategijose.

3. Apraše vartojamos sąvokos suprantamos taip, kaip jos apibrėžtos Lietuvos Respublikos akcinių bendrovių įstatyme ir Lietuvos Respublikos valstybės ir savivaldybės įmonių įstatyme, Lietuvos Respublikos vietos savivaldos įstatyme.

**II skyrius**

**ĮMONIŲ veiklos Strategijos rengimas**

4. Įmonės vadovas rengia 5 metų Įmonės veiklos strategijos projektą. Rengdamas veiklos strategijos projektą, Įmonės vadovas išanalizuoja ir įvertina aplinką bei išteklius, suformuoja misiją, numato strateginius tikslus (ilgalaikius ir trumpalaikius) ir uždavinius tikslams pasiekti. Įmonės veikla planuojama pagal turimus ir planuojamus gauti finansinius, materialiuosius ir žmogiškuosius išteklius misijai vykdyti ir užsibrėžtiems strateginiams tikslams pasiekti.

5. Įmonės vadovas parengtą Įmonės veiklos strategijos projektą pateikia Įmonės valdybai. Valdyba gali pasiūlyti papildyti ar pakoreguoti Įmonės vadovo numatytus ilgalaikius ar trumpalaikius strateginius veiklos tikslus. Atsižvelgiant į Įmonės veiklos specifiką, kiekvienai Įmonei gali būti nustatomas skirtingas veiklos tikslų skaičius, tačiau vieneriems metams (trumpalaikiai tikslai) nustatomi ne mažiau kaip 3 tikslai. Kai Įmonėje nesudarytas kolegialus valdymo organas (stebėtojų taryba, valdyba), Įmonės veiklos strategijos projektas teikiamas Savivaldybės administracijos direktoriui.

6. Strateginiai tikslai formuluojami vadovaujantis tinkamumo, realumo, motyvavimo, suprantamumo, įsipareigojimo, suderinamumo principais.

7. Įmonės veiklos strateginiams tikslams įgyvendinti formuluojami uždaviniai, kurie nusako, kokia yra planuojama veikla, užtikrinanti nustatyto tikslo įgyvendinimą per nustatytą laikotarpį.

8. Kiekvienam Įmonės veiklos suformuotam uždaviniui įgyvendinti numatomos priemonės, kurios turi būti aiškios, su numatytais konkrečiais įgyvendinimo terminais. Priemonių skaičius turi būti pakankamas, kad užtikrintų tinkamą uždavinio įgyvendinimą. Priemonė turi būti efektyviausias ir racionaliausias būdas norimam rezultatui su turimais (planuojamais) ištekliais pasiekti, ji turi būti aiški, suprantama, teisėta ir praktiškai įgyvendinama.

9. Įmonės veiklos pasiektų tikslų ir jų uždavinių įvykdymui vertinti nustatomi vertinimo rodikliai:

9.1. Įmonės ūkinės-finansinės veiklos pelningumas;

9.2. suteiktų paslaugų apimties didėjimas;

9.3. teikiamų paslaugų efektyvumo didinimas;

9.4. papildomų finansavimo šaltinių pritraukimas;

9.5. investicijų, mažinančių paslaugų sąnaudas, gerinančių paslaugų kokybę, darbuotojų darbo sąlygas panaudojimas;

9.6. vartotojų pasitenkinimo teikiamomis paslaugomis lygis bei jų skundų tendencijos;

9.7. konkrečių priemonių, susijusių su bendrovių veiklai keliamais tikslais bei uždaviniais, vykdymas.

10. Rengiant Įmonės veiklos strategiją, kartu rengiami ir finansiniai planai, rodantys, kaip, įgyvendinus Veiklos strategiją, kis Įmonės finansinė padėtis per planuojamą laikotarpį.

11. Įmonės veiklos strategiją tvirtina Įmonės valdyba teisės aktų nustatyta tvarka. Kai Įmonėje nesudarytas kolegialus valdymo organas (stebėtojų taryba, valdyba), Įmonės veiklos strategiją tvirtina Savivaldybės administracijos direktorius.

Įmonės veiklos strategija turi būti patvirtinta per keturių mėnesių laikotarpį nuo Įmonės vadovo paskyrimo.

12. Įmonės valdybos patvirtinta Veiklos strategija teikiama Savivaldybės administracijos direktoriui ar visuotiniam akcininkų susirinkimui per šešių mėnesių laikotarpį nuo Įmonės vadovo paskyrimo. Įmonės veiklos strategiją teikia Įmonės vadovas. Įmonės veiklos strategija gali būti tikslinama ne dažniau kaip kartą per pusmetį.

**III SKYRIUS**

**įmonės nustatytŲ veiklos tikslŲ Atitikties VERTINIMAS**

13. Įmonės vadovas iki kiekvienų metų kovo 15 d. Įmonės valdybai, kai kolegialus valdymo organas nesudarytas - Savivaldybės administracijos direktoriui, teikia Įmonės veiklos strategijos įgyvendinimo metinę ataskaitą ar metinį pranešimą – Įmonės veiklos per ataskaitinį laikotarpį apžvalgą, kurioje:

13.1. pateikia finansinių ir nefinansinių veiklos rezultatų analizę, nurodydamas, kaip buvo įgyvendintos Veiklos strategijos priemonės Įmonės veiklos tikslams pasiekti, bei Įmonės veiklą apibūdinančius pagrindinius finansinius rodiklius (pelningumo, likvidumo, turto panaudojimo efektyvumo), jų kaitą per 3 paskutinius metus;

13.2. apibūdina, kokią įtaką Įmonės veiklos rezultatams turėjo vidaus ir išorės veiksniai, rizika ir neapibrėžtumai, su kuriais bendrovė susidūrė;

13.3. aprašo, kokia buvo pasiekta Įmonės veiklos pažanga: darbo našumo augimas, naujų technologijų diegimas, rinkos plėtra ir pan.;

13.4. nurodo, kaip buvo įgyvendinamos audito rekomendacijos;

13.5. pateikia, kokie prognozuojami ateinančio laikotarpio Įmonės veiklos rezultatai;

13.6. aprašo Įmonės skolas tiekėjams ir pirkėjų įsiskolinimus įmonėms, jų įtaką Įmonės veiklai.

14. Įmonės valdyba analizuoja ir vertina Veiklos strategijos įgyvendinimo metinę ataskaitą ar metinį pranešimą bei šią informaciją teikia Administracijos direktoriui ar eiliniam visuotiniam akcininkų susirinkimui. Kai Įmonėje kolegialus valdymo organas nesudarytas, Savivaldybės administracijos direktorius atlieka Veiklos strategijos metinės ataskaitos analizę ir vertinimą.

15. Likus ne mažiau 4 mėnesiams iki Įmonės vadovo kadencijos pabaigos, Įmonės vadovas teikia Įmonės valdybai Veiklos strategijos ataskaitą, kurioje apibendrinami visų 5 metų pasiekti veiklos tikslai. Įmonės valdyba analizuoja ir vertina Veiklos strategijos įgyvendinimo ataskaitą bei šią informaciją teikia Administracijos direktoriui ar eiliniam visuotiniam akcininkų susirinkimui. Kai Įmonėje kolegialus valdymo organas nesudarytas, Savivaldybės administracijos direktorius atlieka Veiklos strategijos ataskaitos analizę ir vertinimą.

**IV SKYRIUS**

**Veiksmai, nepasiekus savivaldybės KONTROLIUOJAMAI ĮMONEI NUSTATYTŲ veiklos tikslų**

16. Nepasiekus bendrovei finansinių ir nefinansinių ilgalaikių ir trumpalaikių tikslų ar juos pasiekus tik iš dalies, Įmonės valdyba, kai Įmonėje kolegialus valdymo organas nesudarytas - Savivaldybės administracijos direktorius, svarsto ir priima sprendimą:

16.1. dėl Įmonės vadovo atlygio kintamosios dalies sumažinamo;

16.2. ar Įmonės vadovas tinka eiti pareigas ir gali būti skiriamas (renkamas) antrajai kadencijai, ar turi būti atšauktas iš vadovo pareigų.

**V SKYRIUS**

**BAIGIAMOSIOS NUOSTATOS**

17. Tai, kas nereglamentuota Apraše, sprendžiama taip, kaip numatyta Lietuvos Respublikos teisės aktuose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**JURIDINIS IR PERSONALO ADMINISTRAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS VALDOMŲ SAVIVALDYBĖS ĮMONIŲ IR KONTROLIUOJAMŲ UŽDARŲJŲ AKCINIŲ BENDROVIŲ PASIEKTŲ VEIKLOS TIKSLŲ ATITIKTIES NUSTATYTIEMS VEIKLOS TIKSLAMS VERTINIMO TVARKOS APRAŠO PATVIRTINIMO“**

2018 m. spalio 10 d.

Plungė

**1. Parengto teisės akto projekto tikslai ir uždaviniai** - patvirtinti Plungės rajono savivaldybės valdomų savivaldybės įmonių ir kontroliuojamų uždarųjų akcinių bendrovių pasiektų veiklos tikslų atitikties nustatytiems veiklos tikslams vertinimo tvarkos aprašą.

**2. Teisės akto projekto esmė, parengimo priežastys ir esmė.**

Lietuvos Respublikos akcinių bendrovių įstatymo 371 straipsnio 2 dalyje nustatyta, kad „P*asibaigus pirmajai kadencijai, grupės vadovas gali būti renkamas antrajai 5 metų kadencijai, atsižvelgiant į tai, ar grupės vadovo pirmosios kadencijos laikotarpiu grupė pasiekė visus jai nustatytus veiklos tikslus. Grupės pasiektų veiklos tikslų atitiktis jai nustatytiems veiklos tikslams vertinama savivaldybės tarybos nustatyta tvarka*“. Ši teisės akto nuostata taikoma bendrovėms, kurių akcijos ar dalis akcijų, suteikiančių daugiau kaip 1/2 visų balsų šios bendrovės visuotiniame akcininkų susirinkime, priklauso savivaldybei nuosavybės teise.

Analogiška nuostata dėl savivaldybių įmonių veiklos atitikties vertinimo nustatyta Valstybės ir savivaldybės įmonių įstatymo 11 straipsnio 2 dalyje.

Savivaldybės taryba iki šiol nebuvo nustačiusi bendrovių, kurių akcijos ar dalis akcijų, suteikiančių daugiau kaip 1/2 visų balsų šių bendrovių visuotiniame akcininkų susirinkime, priklauso Savivaldybei nuosavybės teise, bei Savivaldybės įmonių pasiektų veiklos tikslų atitikties joms nustatytiems veiklos tikslams vertinimo tvarkos.

**3. Lėšų poreikis.**

Lėšų sprendimui įgyvendinti nereikės.

**4. Laukiami rezultatai.**

Bus galimybė įvertinti Savivaldybės kontroliuojamų įmonių vadovų veiklą ir priimti sprendimus dėl jų galimybės eiti pareigas antrą kadenciją.

**5. Kita svarbi informacija.**

Sprendimo projekto rengėjo nuomone, teikiamu tarybai svarstyti teisės akto projektu numatomas teisinis reguliavimas korupcijos masto nepaveiks.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Teigiamas (padidės prielaidos optimizuoti įmonių veiklą)* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Teigiamas (bus nustatytos procedūros vadovų veiklai vertinti)* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengė Juridinio ir personalo administravimo skyriaus vedėjas Vytautas Tumas